సబ్సిడీ ఉల్లి కోసం లొల్లి - Scuffle for Onion in Vizag - EENADU
ఎంవీపీ కాలనీ, విశాఖ: రాయితీపై ప్రభుత్వం సరఫరా చేస్తున్న ఉల్లి కోసం విశాఖలో తోపులాట జరిగింది. విశాఖలోని ఎంవీపీ రైతు బజార్‌లో తెల్లవారుజాము నుంచే ఉల్లి కోసం వినియోగదారులు బారులు తీరారు. అధికారులు తగినంత ఉల్లి సరఫరా చేయకపోవడంతో వినియోగదారులు వాగ్వాదానికి దిగారు. దీంతో పోలీసులు రంగప్రవేశం చేసి క్యూలైన్లను నియంత్రించేందుకు ప్రయత్నించారు. ఆ సమయంలో తోపులాట చోటుచేసుకోగా.. పలువురు సృహ తప్పి పడిపోయారు. పోలీసులు వారికి సపర్యలు చేసి ఇంటికి పంపించారు. ముఖ్యంగా మహిళలను నియంత్రించడంలో మహిళా పోలీసులు తీవ్రంగా శ్రమించాల్సి వచ్చింది. శుక్రవారం అధికారులు కేవలం 2100 కిలోల ఉల్లిని మాత్రమే సరఫరా చేశారు. చాలా మంది ఉల్లి అందక నిరాశగా వెనుదిరిగారు.
subsidy ulli kosam lolli - Scuffle for Onion in Vizag - EENADU
emvp kaalanee, visakha: raayiteepai prabhutvam sarafara chestunna ulli kosam visaakhalo thopulaata jarigindi. visaakhalooni emvp raitu bajarelo tellavaarujaamu nunche ulli kosam viniyogadaarulu baarulu tiiraaru. adhikaarulu taginanta ulli sarafara cheyakapovadamto viniyogadaarulu vaagvaadaaniki digaaru. deentho poliisulu rangapravesam chesi culinelanu niyantrinchenduku prayatninchaaru. aa samayamlo thopulaata chotuchesukoga.. paluvuru sruha tappi padipoyaaru. poliisulu vaariki saparyalu chesi intiki pampinchaaru. mukhyamgaa mahilalanu niyantrinchadamlo mahila poliisulu teevramgaa shraminchaalsi vachindi. sukravaaram adhikaarulu kevalam 2100 kilola ullini matrame sarafara chesaru. chala mandi ulli andaka niraasagaa venudirigaaru.